Presuda Općeg suda (sedmo vijeće) od 21. siječnja 2015. – Makhlouf protiv Vijeća
(predmet T‑509/11)
„Zajednička vanjska i sigurnosna politika – Mjere ograničavanja protiv Sirije – Zamrzavanje financijskih sredstava – Obveza obrazlaganja – Prava obrane – Pravo na djelotvornu sudsku zaštitu – Očita pogreška u ocjeni – Pravo vlasništva – Pravo na poštovanje privatnog života – Proporcionalnost“
1.                     Pravo Europske unije – Načela – Prava obrane – Pravo na saslušanje – Pravo na pravičan postupak i na djelotvornu sudsku zaštitu – Utvrđenje da postoji povreda na temelju konkretne ocjene (čl. 6. st. 1. UEU‑a; Povelja Europske unije o temeljnim pravima, čl. 41. st. 2., čl. 47. i 52. st. 1.) (t. 28.‑31., 93.)
2.                     Pravo Europske unije – Načela – Prava obrane – Pravo na učinkovitu sudsku zaštitu – Mjere ograničavanja protiv Sirije – Zamrzavanje financijskih sredstava osoba, subjekata ili tijela povezanih sa sirijskim režimom – Obveza obavještavanja o pojedinačnim i posebnim razlozima koji opravdavaju donesene odluke – Opseg (Povelja Europske unije o temeljnim pravima, čl. 41. st. 2. i 47.; Odluke Vijeća 2011/488/ZVSP, 2011/782/ZVSP i 2012/739/ZVSP) (t. 34.‑41., 43.‑47.)
3.                     Akti institucija – Obrazloženje – Obveza – Opseg – Mjere ograničavanja protiv Sirije – Zabrana ulaska i prolaska kao i zamrzavanje financijskih sredstava određenih osoba i subjekata odgovornih za nasilnu represiju nad civilnim stanovništvom – Odluka koja je dio konteksta poznatog zainteresiranoj osobi – Dopuštenost sažetog obrazloženja (čl. 296. UFEU‑a; Odluke Vijeća 2011/488/ZVSP, 2011/782/ZVSP i 2012/739/ZVSP) (t. 58.‑65.)
4.                     Akti institucija – Obrazloženje – Obveza – Opseg – Mjere ograničavanja protiv Sirije – Zabrana ulaska i prolaska kao i zamrzavanje financijskih sredstava određenih osoba i subjekata odgovornih za nasilnu represiju nad civilnim stanovništvom – Minimalni zahtjevi (čl. 296. UFEU‑a; Odluke Vijeća 2011/488/ZVSP, 2011/782/ZVSP i 2012/739/ZVSP) (t. 71., 72.)
5.                     Europska unija – Sudski nadzor zakonitosti akata institucija – Mjere ograničavanja protiv Sirije – Doseg nadzora (Povelja Europske unije o temeljnim pravima, čl. 47.; Odluke Vijeća 2011/488/ZVSP, Prilog, 2011/782/ZVSP, Prilog I., i 2012/739/ZVSP, Prilog I.) (t. 81., 82.)
6.                     Zajednička vanjska i sigurnosna politika – Mjere ograničavanja protiv Sirije – Zabrana ulaska i prolaska kao i zamrzavanje financijskih sredstava određenih osoba i subjekata odgovornih za nasilnu represiju nad civilnim stanovništvom – Primjena na fizičke osobe samo zbog njihove obiteljske povezanosti sa čelnicima zemlje – Dopuštenost (Odluke Vijeća 2011/488/ZVSP, Prilog, 2011/782/ZVSP, Prilog I., i 2012/739/ZVSP, Prilog I.) (t. 83.‑85.)
7.                     Zajednička vanjska i sigurnosna politika – Mjere ograničavanja protiv Sirije – Zabrana ulaska i prolaska kao i zamrzavanje financijskih sredstava određenih osoba i subjekata odgovornih za nasilnu represiju nad civilnim stanovništvom – Ograničenje prava vlasništva i prava na poštovanje privatnog života – Povreda načela proporcionalnosti – Nepostojanje (Povelja Europske unije o temeljnim pravima, čl. 7. i 17.; Odluke Vijeća 2011/488/ZVSP, Prilog, 2011/782/ZVSP, Prilog I., i 2012/739/ZVSP, Prilog I.) (t. 103.‑113.)
8.                     Zajednička vanjska i sigurnosna politika – Mjere ograničavanja protiv Sirije – Zabrana ulaska i prolaska kao i zamrzavanje financijskih sredstava određenih osoba i subjekata odgovornih za nasilnu represiju nad civilnim stanovništvom – Narav tih mjera – Nepostojanje kaznenog obilježja (Odluke Vijeća 2011/488/ZVSP, Prilog, 2011/782/ZVSP, Prilog I. i 2012/739/ZVSP, Prilog I.) (t. 115.)
Predmet
Zahtjev za poništenje Provedbene odluke Vijeća 2011/488/ZVSP od 1. kolovoza 2011. o provedbi Odluke 2011/273/ZVSP o mjerama ograničavanja protiv Sirije (SL L 199, str. 74.), Odluke Vijeća 2011/782/ZVSP od 1. prosinca 2011. o mjerama ograničavanja protiv Sirije i stavljanju izvan snage Odluke 2011/273/ZVSP (SL L 319, str. 56.), te Odluke Vijeća 2012/739/ZVSP od 29. studenoga 2012. o mjerama ograničavanja protiv Sirije i stavljanju izvan snage Odluke 2011/782/ZVSP (SL L 330, str. 21.), u dijelu u kojem se navedeni akti odnose na tužitelja.
Izreka
1.
Tužba se odbija.
2.
Mohammadu Makhloufu nalaže se snošenje vlastitih troškova kao i troškova koje je imalo Vijeće Europske unije.